Sawat Habis
Selasa, 10 Maret 2015 00:37
WAYAHINI rami urang mamandirakan filim barat nang cagar kada cangul lagi di biuskup-biuskup di Indunisia. Maraganya kada lain sual pajak. Rahat dudukan di warung, Palui sapakawalan umpat jua mamandir sual biuskup.
Tagal buhannya kada mamandir sual filim, tapi kaingatan bahari rahat biuskup rami, kada kaya wayahini. Palui kaingatan wayah inya wan Tulamak masih anum katuju banar manuntun filim india.
“Ingatlah ikam bahari Mak?waktu kita manuntun filim India di biuskup Campaka?” ujar Palui manakuni Tulamak. Tagal, pas batakun tu Palui pina lihum-lihum handak tatawa.
“Jangan maungkai nang bahari Lui ai. Cukup sampai di situ aja. Awas ikam!” ujar Tulamak maancam.
Mandangar ada kisah nang pina rami, hancap Garbus wan Tuhirang mambuliki.
“Nangapa garang Lui? Kisahakan pang,” ujar Garbus wan Tuhirang.
Ancaman Tulamak sakalinya kadada napa-napanya lalu. Napa imbah diminta kakawalannya Palui mancarucus bapandir mangisahakan kisah bahari di biuskup Campaka. Tulamak kada sing bunyian lagi, habang kalas muhanya manahani sarik.
bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn